মাইক্রোসফটের বহুল প্রতিক্ষিত অপারেটিং সিস্টেম উইন্ডোজ ভিসতা এসেছে এক্সপি বাজারে আসার ৫ বছর পরে। কিন্তু সেই এক্সপি বাজারে আসার ৬ বছর পরেও ২০০৮ সালে আবারো বাজারে আসার সম্ভাবনা দেখা দিয়েছে। অনেক প্রতিক্ষার অপারেটিং সিস্টেম ভিসতা বাজারে তেমন সারা ফেলতে পারেনি সিস্টেম রিকয়ারমেন্টস বেশী থাকার কারণে। ফলে বেশীভাগ কম্পিউটারে ব্যবহারকারীরা অপারেটিং সিস্টেম পরিবর্তন না করে আগের অপারেটিং সিস্টেম এক্সপি ব্যবহার করছে। এছাড়া ডেল ভিসতার পরিবর্তে তাদের পিসিগুলোতে এক্সপি নির্ভর পিসি হিসাবে বিক্রি করছে। সবকিছু মাথায় রেখে মাইক্রোসফট নতুন করে এক্সপি বাজারে ছাড়াও কথা ভাবছে। তারা এক্সপির নতুন সংস্করণের নাম দিয়েছে এক্সপি প্রো এসপি২সি যা এসপি২ থেকে খুব একটা পার্থক্য হবে না। তবে একই সাথে তারা এক্সপি প্রোফেসনাল, এক্সপি হোম এর জন্য আপডেট তৈরী করবে। বর্তমানে মাইক্রোসফটের অপারেটিং সিস্টেম বিক্রির মধ্যে ভিসতা এবং এক্সপির অনুপাত হচ্ছে ৭৮/২২ তবে তারা আশা করছে এই অনুপাত শিগগিরই ৭৮/২২ হতে যাবে। তবে এক্সপির নতুন সংস্করণ বাজারে আসলে ৫০/৫০ হওয়া অস্বাভাবকি নয় বলে তাদের ধারণা।